Jong man sterf in vliegongelukArgieffoto Chitra Bodasing-Harduth, woordvoerder van ER24, het gesê die vliegtuig het naby aan die bergreeks gevlieg toe mense in die omgewing ŉ harde slag gehoor het. “Hulle het rook gesien en die polisie ontbied. ŉ Helikopter is ook na die toneel gestuur. Die vliegtuig het ná die voorval aan die brand geraak. Die vlieënier se liggaam is naby die wrak gevind.” Volgens Bodasing-Harduth het die jong man, in sy 20’s, brandwonde opgedoen. “Daar was ongelukkig niks wat ons vir hom kon doen nie en hy is op die toneel dood verklaar.” Die oorsaak van die ongeluk word ondersoek.